Vestea că CCR a respins cele două sesizări legate de Ordonanţa 13 a fost primită cu aplauze în Parlament de către cei de la Putere. Anunţul a fost făcut de la tribuna oficială de Șerban Nicolae, liderul senatorilor PSD și cel care a reprezentat Parlamentul în momentul deliberărilor de la CCR, transmite Digi24.

„Încep cu o veste bună pentru noi toți. Curtea Constituțională sesizată de președintele României, domnul Iohannis și de către Consiliul Superior al Magistraturii a respins sesizările privind generarea unui conflict juridic de natură constituțională de către Guvernul României”, a declara Șerban Nicolae, senator PSD.

Curtea Constituțională a respins, miercuri, sesizările privind Ordonanța de urgență 13 pentru modificarea Codurilor penale.

Nu există niciun conflict între instituții, iar Guvernul a acțional legal, în sfera lui de competență, a spus Valer Dorneanu.

Decizia Curții Constituționale a fost luată cu majoritate de voturi.